Περιμήδης

Στην ελληνική μυθολογία με το όνομα Περιμήδης (που ετυμολογικώς σημαίνει «πανούργος») είναι γνωστά τα παρακάτω επτά πρόσωπα:

 Πιστός σύντροφος του Οδυσσέα, που αναφέρεται στην Οδύσσεια (ραψωδία λ, στίχος 23) μαζί με τον Ευρύλοχο να κρατούν τα σφαχτά για μια θυσία.
 Ο πατέρας του Σχεδίου από τη Φωκίδα, αναφερόμενος στην Ιλιάδα (Ο 515).
 Γιος του Ευρυσθέα και της Αντιμάχης. Αυτός ο Περιμήδης κατά μία εκδοχήΒιβλιοθήκη Απολλοδώρου, 2. 8. 1 σκοτώθηκε από τους Αθηναίους στον πόλεμο του Ευρυσθέα κατά των Αθηνών. Σύμφωνα όμως με άλλη εκδοχήΑθήναιου Δειπνοσοφισταί, Δ΄ 158 σφάχτηκε από τον Ηρακλή όταν σε ένα συμπόσιο για τον εορτασμό της ολοκληρώσεως των Δώδεκα άθλων του τού σέρβιραν μικρότερη μερίδα κρέατος από αυτές που έβαλαν στον εαυτό τους.
 Μνηστήρας της Πηνελόπης, καταγόμενος από τη Σάμη.
 Κένταυρος, γιος του Πευκέως, που πολέμησε κατά των Λαπιθών.
 Τρώας πολεμιστής του Τρωικού Πολέμου που σκοτώθηκε σε αυτόν από τον Νεοπτόλεμο.
 Αοιδός από το Άργος, που αναφέρεται (στα σχόλια στην Οδύσσεια) ότι είχε πολλούς μαθητές.

 Παραπομπές 

 Πηγές 
 Κρουσίου: Λεξικόν Ομηρικόν, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελίδα 717

Κατηγορία:Οδύσσεια
Κατηγορία:Μνηστήρες της Πηνελόπης
Κατηγορία:Μυθολογία της αρχαίας Ιθάκης
Κατηγορία:Κένταυροι
Κατηγορία:Ιλιάδα
Κατηγορία:Μυθολογία της αρχαίας Φωκίδας